CELEX: 22001D0098
Language: mt
Date: 2001-07-13 00:00:00
Title: Deċiżjoni tal-Kumitat Konġunt taż-ŻEE Nru 98/2001 tat-13 ta' Lulju 2001 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

22001D0098

Official Journal L 251 , 20/09/2001 P. 0025 - 0025

		Deċiżjoni tal-Kumitat Konġunt taż-ŻEENru 98/2001tat-13 ta' Lulju 2001li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi:(1) il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 112/2000 tal-15 ta' Diċembru 2000 [1].(2) Huwa xieraq li l-kooperazzjoni għall-Partijiet Kontraenti għall-Ftehim tiġi estiża sabiex tinkludi l-miżuri Preparatorji għal kooperazzjoni fl-oqsma ta' l-edukazzjoni u ta' l-infiq fuq it-tmexxija amministrattiva - għall-politika għaż-żagħżagħ.(3) Huwa xieraq li l-kooperazzjoni għall-Partijiet Kontraenti għall-Ftehim tiġi estiża sabiex tinkludi l-miżuri Preparatorji għal kooperazzjoni fl-oqsma ta' l-edukazzjoni u tal-politika għaż-żagħżagħ.(4) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 2001,IDDEĊIEDA KIF ĠEJ:Artikolu 1Il-Protokoll 31 għall-Ftehim għandu jiġi emendat kif ġej:1. il-paragrafu segwenti għandu jiġi mdaħħal wara l-Artikolu 4(2e) (32000 D 1934):"2f L-Istati ta' l-EFTA għandhom, b'effett mill-1 ta' Jannar 2001, jipparteċipaw fl-azzjonijiet tal-Komunità li għandhom x'jaqsmu mal-linji tal-baġit li ġejjin, imdaħħla fil-baġit ġenerali ta' l-Unjoni Ewropea għas-sena finanzjarja 2001:- B3-1 0 0 0A: "Azzjonaijiet preparatorji għall-kooperazzjoni fl-oqsma ta' l-edukazzjoni u ta' l-infiq għat-tmexxija amministrattiva - tal-politika għaż-żagħżagħ";;- B3-1 0 0 0: "Azzjonaijiet preparatorji għall-kooperazzjoni fl-oqsma ta' l-edukazzjoni u tal-politika għaż-żagħżagħ";.";2. it-test ta' l-Artikolu 4(3) għandu jiġi mibdul b'li ġej:"L-Istati ta' l-EFTA għandhom jikkontribwixxu finanzjarjament bi qbil ma' l-Artikolu 82(1)(a) għall-programmi u għall-azzjonijiet li hemm referenza għalihom fil-paragrafi 1, 2, 2a, 2b, 2ċ, 2d, 2e u 2f."Artikolu 2Din id-Deċiżjoni għandha tidħol fis-seħħ nhar l-14 ta' Lulju 2001, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [2].Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-13 ta' Lulju 2001.Għall-Kumitat Konġunt taż-ŻEEIl-PresidentE. Bull[1] ĠU L 52, tat-22.2.2001, p. 37.[2] Ebda ħtiġiet kostituzzjonali indikati.--------------------------------------------------